Fundur bygginganefndar Vopnafjarðarhrepps 05. febrúar 2009 , haldinn í Miklagarði kl. 12.00 Mættir til fundar : Eyjólfur Sigurðsson , Bjarki Björgólfsson , Brynjar Joensen , Ari G. Hallgrímsson , Þorsteinn Halldórsson , Jóhann L. Einarsson og Baldur H. Friðriksson . Einnig mættir : Þorsteinn Steinsson , sveitarstjóri , og Magnús Már Þorvaldsson , er ritaði fundargerð . 1. mál : Fundargerð skipulags - og bygginganefndar frá 15. desember sl. lögð fram . Samþykkt samhljóða . 2. mál : Deiliskipulag hafnar - og miðsvæðis – Umsögn HAUST , dags. 11. janúar 2009 , umsögn Siglingastofnunar , dags. 19. janúar sl. , og Umhverfisstofnunar , dags. 29. janúar sl. , um deiliskipulag hafnar - og miðsvæðis Vopnafjarðar . Ennfremur bréf sveitarstjóra , dags. 02. febrúar sl. , með tillögu hreppsnefndar v / deiliskipulags . Sveitarstjóri gerði nánar grein fyrir málinu þar sem umsagna HAUST , Umhverfis - og Skipulagsstofnunar var óskað . Las ennfremur samþykkt hreppsnefndar af fundi hennar þann 29. janúar sl . Sú tillaga síðan samhljóða samþykkt . 3. mál : Norðausturvegur til Vopnafjarðar – Ákvörðun Skipulagsstofnunar varðandi breytingu á efnistöku , sbr. bréf dags. 22. desember 2008 . Sveitarstjóri óskaði eftir að fá að gera nánari grein fyrir málinu þar sem hann vísaði í niðurstöðu Skipulagsstofnunar , sem metur fyrirhugaðar breytingar á efnistöku ekki hafa í för með sér umtalsverð umhverfisáhrif og því ekki háðar mati á umhverfisáhrifum . Skipulagsstofnun vekur athygli á að hugsanlega þurfi að gera breytingar á aðalskipulagi hér að lútandi . 4. mál : Fiskimjölsverksmiðja HB Granda – Bréf Skipulagsstofnunar v / ákvörðunar um matsskyldu , dags. 30. desember 2008 , og annað þar sem óskað er umsagnar sveitarstjórnar , dags. 12. janúar sl. , um hvort og á hvaða forsendum framkvæmdin skuli háð mati á umhverfisáhrifum . Sveitarstjóri gerði nánari grein fyrir málinu og lagði fram drög að bréfi sínu , f. h. Vopnafjarðarhrepps , til Skipulagsstofnunar er varðar nýja fiskimjölsverksmiðju HB Granda . Framlagt svofellt bréf samþykkt samhljóða : Með bréfi Skipulagsstofnunar frá 12. janúar sl. er óskað umsagnar um matsskyldu fiskimjölsverksmiðju , sem HB Grandi hyggst byggja á Vopnafirði samanber tilkynningu fyrirtækisins frá 8. janúar sl . Umsagnarinnar er óskað á grundvelli 6. gr. laga nr. 106 / 2000 að teknu tilliti til 3. viðauka m.s.b. og 11. gr. reglugerðar 1123 / 2005 . Um framkvæmd þessa hefur verið fjallað í byggingar - og skipulagsnefnd sveitarfélagsins og einnig í sveitarstjórn . Þá hafa verði haldnir tveir auglýsir borgarafundir , þar sem greint hefur verið frá áformum fyrirtækisins varðandi byggingu nýrrar fiskimjölsverksmiðju og tengdum byggingum . Jafnframt hefur ítarlega verið fjallað um þessi mál við afgreiðslu deiliskipulags fyrir hafnar - og miðsvæði Vopnafjarðar . Deiliskipulagið hefur verið auglýst og rann athugasemdafrestur út 5. janúar sl. og höfðu þá engar athugasemdir borist . Ljóst er að framkvæmdir þessar eru við miðbæ þéttbýlisins í Vopnafirði og munu breyta ásýnd bæjarins töluvert m.a. sökum hæðar mannvirkja , auk þess sem mengunar og ónæðis verður meira vart en ella sökum þessarar staðsetningar verksmiðjunnar . Á grundvelli ákvæða í 3. viðauka laga nr. 106 / 2000 hafa byggingar - og skipulagsyfirvöld skoðað framkvæmdir þessar . Um er að ræða nýja verksmiðju með framleiðslugetu 850 tonn / sólahring í stað eldri verksmiðju með framleiðslugetu 650 tonn / sólahring . Með framkvæmdinni verður eldri verksmiðja lögð af . Ný verksmiðja verður byggð með það í huga að öll mengun hvort heldur er í lofti eða affalli verður lágmörkuð . Í þeim efnum verður unnið eftir stöðlum , sem um slík mál gilda . Af þessum sökum er búist við því að mengun vegna þessarar verksmiðju verði mun minni en af þeirri eldri , þrátt fyrir að hún sé dálítið afkastameiri en sú gamla . Hæð mannvirkisins og tengdra bygginga er mikil og mun því hafa áhrif á ásýnd bæjarins . Þetta útlit hefur verið kynnt mjög vel í sveitarfélaginu bæði í stjórnkerfinu og á opnum borgarafundum , þar sem sýndar hafa verið þrívíddarmyndir af byggingunum frá ýmsum sjónarhornum . Í nýsamþykktu deiliskipulagi hafnar - og miðsvæðis á Vopnafirði er fjallað ítarlega um umhverfisáhrif framkvæmda á deiliskipulagssvæðinu . Niðurstaða umhverfismatsins er sú að deiliskipulagstillagan hafi óveruleg neikvæð umhverfisáhrif á vissa umhverfisþætti ( ásýnd og náttúrufar ) en langvarandi jákvæð áhrif á aðra , s.s. heilsufar , atvinnulíf , óþægindi og umferðaröryggi . Þá munu bættar mengunarvarnir í verksmiðjunni hafa langvarandi jákvæð áhrif á náttúrufar . Niðurstaða : Að yfirveguðu máli telja yfirvöld á Vopnafirði að ofangreind framkvæmd skuli ekki háð mati á umhverfisáhrifum enda sé hún í fullu samræmi við ákvæði ný samþykkts deiliskipulags hafnar - og miðsvæðis á Vopnafirði og aðalskipulags Vopnafjarðarhrepps .